cyanic-selkie/wikianc huggingface dataset:
Tuomas Haapala
Tuomas Haapala (født 20. mars 1979) er en finsk fotballspiller for HJK Helsinki. Der ankom han i august i 2007. I Norge har Haapala spilt et drøyt år i tippeligalaget Sandefjord Fotball.
Han har også spilt på det.
Anne-Mari Gulbrandsen
Anne-Mari Gulbrandsen (født 2. januar 1984) er en norsk tidligere svømmer som representerte IL Varg og Bærumsvømmerne.
Espargos
Espargos er en kappverdisk by og er kommunesenteret for kommunen Sal. Byen ligger midt på øya. Frem til 1990-årene hadde byen 8,000 innbyggere og var øyas største by. I dag har Espargos 6,173 innbyggere og er øyas nest største by, etter Santa Maria.
Anne-Mari Gulbrandsen
Hun vant 43 NM-gull i perioden 1999–2008. Hun vant kongepokalen i 2002, 2003, 2005 og 2006.
Espargos
Kapp Verdes internasjonale flyplass ligger ved Espargos.
UEFA Super Cup 1984
Årsaken til at det ble kun én finalekamp fremfor normalt to var Liverpools tette kampprogram under 1984/1985-sesongen.
Konstantin IX
Oppvekst
Keiser Mikael IV’s død og opprøret mot Mikael V i 1042 medførte at Konstantin ble tilbakekalt fra eksil og innsatt som dommer i Hellas. Før han startet i sitt embete der ble han kalt til Konstantinopel hvor han havnet midt i den bitre striden mellom Mikael V’s etterfølgere, søstrene Zoë og Theodora. Zoë søkte rundt seg etter en ny ektemann for å styrke sin posisjon. Hennes førstevalg, Konstantin Dalassenos, hadde vist forakt for keiserinnen og måtte avvises. Den neste beileren, Konstantin Atroklines, døde under mystiske omstendigheter kort tid før bryllupet. Zoë vendte seg da til den kjekke og urbane Konstantin Monomakos. De giftet seg 11. juni 1042 uten deltakelse av patriarken av Konstantinopel, som ut fra kirkens regler nektet å forrette over både brudens og brudgommens tredje ekteskap. Dagen etter ble Konstantin formelt utropt til keiser Konstantin IX sammen med Zoë og Theodora. Konstantin tok for øvrig i all åpenhet med seg sin elskerinne Maria Skleraina inn i keiserpalasset og ga henne en fremtredende rolle.
Keisertiden
Konstantin fortsatte Zoës og Theodoras politikk med å fjerne Mikael V’s slektninger fra administrasjonen. Han var også under sterk påvirkning av sin elskerinne Maria Skleraina og hennes slektninger. I august 1042 fjernet keiseren general George Maniakes fra sin stilling i Italia etter en intrige satt i scene av Marias bror Romanos, men Maniakes drepte først Romanos i raseri og lot sine soldater utrope seg til keiser i september. Han dro med sine menn til Balkan og var nær ved å beseire Konstantins hær da han ble såret og døde.
Konstantin IX’s særbehandling av elskerinnen Maria Skleraina i første del av regjeringstiden førte til spekulasjoner om at hun planla drap på Zoë og Theodora. Dette førte til opprør blant borgerne i Konstantinopel i 1044 og opprørerne var farlig nær å skade keiseren under en religiøs prosesjon i Konstantinopels gater. Mobben ble imidlertid beroliget da Zoë og Theodora kom ut på en balkong i palasset og tilkjennega at det ikke var noen trussel mot dem.
I 1045 annekterte Konstantin det armenske kongedømmet Ani i henhold til en avtale mellom kong Hovhannes-Smbat III av Armenia og keiser Basileios II om at riket skulle styres av Hovhannes –Smbat så lenge han levde, og deretter innlemmes i Østromerriket. Innlemmelsen av Ani skaffet imidlertid imperiet nye fiender. I 1046 kom bysantinerne for første gang i kontakt med seldsjukkene. De kom i kamp i september 1048 og inngikk våpenhvile året etter. De seldsjukkiske lederne var innstilt på å overholde freden, men deres tyrkiske allierte opptrådte mer aggressivt mot bysantinerne. Striden mot selsjukkene endte med et knusende nederlag for bysantinerne i slaget ved Manzikert i 1071. Konstantin startet også forfølgelser av den armenske kirken for å prøve å tvinge den inn under den ortodokse, noe som var viktig i striden mellom den katolske og ortodokse kirken som nå var svært intens.
I 1047 gjorde Konstantins nevø Leo Tornikios opprør i den trakiske byen Adrianopel, og etter å ha fått en viss støtte i regionen forsøkte han å ta Konstantinopel. Han måtte imidlertid gi opp beleiringen og ble tatt til fange under tilbaketrekningen. Opprøret hadde svekket det bysantinske forsvaret på Balkan og åpnet for at petsjenegere kunne herje og plyndre i regionen i flere år framover. Keiserens forsøk på å bekjempe de nomadiske stammene med diplomati førte ikke fram da rivaliserende stammer også kjempet innbyrdes.
Innenrikspolitisk søkte Konstantin å sikre sin posisjon ved å gi store skattelettelser til adelen og aristokratiet. Han benyttet også en bysantinsk variant av en slags føydal kontrakt der inntekter eller skatteinntekter fra landområder ble gitt til enkelte personer mot at de opprettholdt militære styrker («pronoia»-system) )
Det store skisma
I 1054 førte de gamle forskjellene mellom den ortodokse og den romersk-katolske kirke til en fullstendig og permanent splittelse og separasjon mellom kirkesamfunnene, det såkalte store skisma. Skismaet hadde en dyp teologisk bakgrunn, men den direkte foranledningen til splittelsen var pave Leo IX’s misnøye med det bysantinske rikets manglende støtte til pavekirkens kamp mot normannernes fremmarsj i Italia. Paven selv hadde blitt såret og hans menn var drevet tilbake etter en kamp i byen Civitate utenfor Roma. Pavekirken ønsket å fremforhandle en enhet mellom Bysants og Roma, og paven sendte en delegasjon til Konstantinopel bestående av kardinal Humbert av Mourmoutiers, kardinal Frederik av Lorraine (den senere pave Stefan IX) og erkebiskop Peter av Amalfi. Delegasjonen opptrådte imidlertid litt udiplomatisk og pådro seg patriarken av Konstantinopel, den ganske pavekritiske Mikael Kerularios’ vrede. Midt under forhandlingene døde pave Leo, men det hindret ikke kardinal Humbert i på egen hånd å sende en bannbulle mot hele den ortodokse kirke. Kerularios svarte med å ekskommunisere den romerske delegasjonen, og splittelsen var dermed et faktum.
Totalt sett var Konstantins regjeringstid en katastrofe for det bysantinske imperiet, særlig den militære svekkelsen som han i stor grad var ansvarlig for bidro sterkt til det påfølgende tap av Lilleasia til tyrkerne etter slaget ved Manzikert i 1071.
Arkitektur og kunst
Konstantin IXvar opptatt av kunst og litteratur, og han fikk i sin regjeringstid utvidet de juridiske og filosofiske studiene ved universitetet i Konstantinopel. Sentral i keiserens krets var filosofen og historikeren Mikael Psellus som i sitt historiske verk Chronographia gir et utfyllende samtidsbilde av Konstantins regjeringstid. Psellus gir også en beskrivelse av Konstantins utseende («rødmusset som solen …»).
Umiddelbart etter til tiltredelse i 1042 satte Konstantin IX i gang med gjenoppbygging av Den hellige gravs kirke i Jerusalem som hadde blitt ødelagt, først av kalifen Al-Hakim bi-Amr Allah i 1009, deretter av et jordskjelv i 1033. Tillatelse til gjenoppbygging var gitt i en avtale mellom Al-Hakims sønn Ali az-Zahir og den bysantinske keiser Romanos III, men det var Konstantin som finansierte og igangsatte gjenoppbyggingen av kirken og andre kristne institusjoner i det hellige land. Gjenoppbyggingen skjedde under kalif Al-Mustansir Billah. Opplysningene om Konstantins medvirkning stammer fra 1100-tallskronikøren erkebiskop William av Tyr, men den mer samtidige greske historikeren Johannes Skylitzes tillegger keiser Mikael IV æren for dette.
Familie
Konstantin Monomakos var gift tre ganger:
Etter at hans andre kone døde tok Konstantin sin kusine Maria Skleraina til elskerinne. Da Konstantin døde i januar 1055 hadde han en annen elskerinne, en viss Alania, sannsynligvis Irene, datter av den georgiske prins Demetrius av Anakopia (nåværende Akhali Atoni i Abkhasia).
Han hadde ingen barn med sin første (ukjente) kone, og heller ikke med den aldrende Zoë. Men enten Helena eller elskerinnen Maria Sklerina hadde han en datter som het Anastasia og som (sannsynligvis) giftet seg med den senere storfyrst Vsevolod I av Kiev i 1046. Konstantins slektsnavn Monomakos («den som kjemper alene») gjenfinnes i hvert fall hos hans barnebarn i Kiev, Vladimir Monomakh.
David Navas
David Navas Chica (født 10. juni 1974 i Ávila) er en tidligere profesjonell spansk landeveissyklist.
Iduns rutevinge
Iduns rutevinge (Euphydryas iduna) er en sommerfugl som tilhører den artsrike familien flikvinger (Nymphalidae). Den er den eneste representanten for slekten Euphydryas i Norge, og finnes her bare i de tre nordligste fylkene.
Levevis
Larvene lever på svarttopp (Bartsia alpina), kanskje også på veronika-arter (Veronica spp.) og tyttebær (Vaccinium vitis-idaea). I Norge forekommer arten, stort sett uvanlig, fra Saltdal i Nordland til Porsanger i Finnmark.
Slaget ved Stresow
Slaget ved Stresow (16. november 1715) var oppgjøret om herredømmet over den strategisk viktige Rügen som avgjorde beleiringen av Stralsund. Der hadde de dansk-norske styrkene spilt en meget viktig rolle for å beskytte landstigningsoperasjonen som involvere mellom 19 000 og 22 500 mann hvorav 7 000 dansker og 1500 nordmenn.
Bakgrunnen
Etter viseadmiral Sehested hadde forsert innløpet gjennom Westtief under trefningen ved Westtief. Den 13. til 14. september 1715 hadde de allierte tatt herredømme over Greifswalden Boddensjøen mellom Rügen og det tyske fastlandet mot øst. Dermed behersket de allierte farvannet omkring Rügen og kunne foreta en landstigning med overlegne styrker fra Danmark-Norge, Prøyssen og Sachsen hvor som helst. Sehested som i oktober var blitt utnevnt til admiral av Frederik IV ledet nå operasjonen med sin eskadre og ville forville svenskene om hans hensikter.
Den 12. november 1715 dro så den store transportflåten på opptil 200 fartøyer eskortert av eskadren til Palmer Ort ved sundet som ledet til byen Stralsund på den sørøstlige kysten av Rügen. Der hadde Karl XII kommet fra Stralsund med en sterk styrke på 4 500 mann og avventet landgangen de visste ville komme. Men Sehested forledet Karl XII, og i ly av dårlig vær med storm som forsinket bevegelsene, lot han skipene med kavaleri ombord ankre opp utenfor Palmer Ort mens skipene med infanteri kom seg nordøstover til Putbus, ikke langt fra Stresow på østlige kyst av Rügen. Regn, tåke og dårlig sikt gjorde det lett for Sehested å kunne landsette de første styrker uten å støte på motstand. Den 15. november etter to timer var 10 000 allierte på land.
Ettersom de allierte visste at et angrep var på vei måtte de straks anlegge feltbefestninger og etter få timer var en provisorisk jordvoll reist for å beskytte landstigningen. Landstigninger skjer i så stor uorden at bare en mindre del av de landsatte styrker kunne bemanne jordvollen. 1 800 dansker, 800 nordmenn, 600 sakserne og nær 600 prøysserne måtte stå i de fremste forsvarsverker med tilsammen mellom 3 500 og 4 000 menn.
Karl XII, etter å ha fått rapport fra flere dragoner som hadde observert landstigningen ved Stresow, rykket raskt fram til Stresow der han ved aftenstid kunne se mange bål på innsiden av en lang jordvoll som hadde sitt fremspring på en kolle hvor et sterk brystvern var reist. De mange bål var tent fordi mange soldater hadde blitt våte og måtte få deres klærene tørket. De mange bålene røpet beliggenheten og størrelse på landstigningsstedet.
Slaget
Ved 4-tiden om morgen den 16. november 1715 rykket 2 000 svenske soldater fram mot kollen der brystvernet lå i en trang, dyp kolonne som rykket langs jordvollen og så snudde ned på kollen der de overrasket danskene i Jyske regimentet. Karl XIIs taktikk var å konsentrere hele angrepstyrken på et eneste punkt i forsvaret for å bryte seg gjennom og bryte opp garnisonen eller de fiendtlige styrker fra innsiden i en rasende nærkamp. Denne taktikken var vellykket under Slaget ved Narva, men dette gang møtte Karl XII andeledes motstander.
Etter at danskene i det Jyske regimentet var slått vekk fra brystvernet, reorganisere de seg og rettet knusende ild mot de angripende svenskene som så blir tatt på deres flanker av danskene i Prins Carls regiment og Norske Geworbne regiment. Disse angriper meget hissigt inn i de svenske rekke. Karl XII, som var overrasket over den tunge motstanden, kom inn i brutale nærkamper med dansker og nordmenn som ved hvert tilbakeslag returnerte med dødelige salver som ble gitt på kloss hold. Han blir hindret sammen med sine døde eller sårete offiserer, fire generaler hadde allerede falt.
Sandvedparken
Sandvedparken er et ca. 800 m langt parkanlegg i Sandnes. Parken er delen av parkdraget Gandsparkene som krysser Sandved bydel.
Slaget ved Stresow
Slaget
Bare et kvarter inn i slaget rykket fem prøyssiske og saksiske skvadroner frem under general Dewitz fra jordvollen mot sjøsiden og overfalte de svenske infanteristene på deres flanke. Karl XII var nå fanget under et angrep fra venstre flanke og under hissige motangrep av dansker og nordmenn og måtte se seg nødt til å oppgi angrepet. Under retretten falt kongen av sin hest med en muskettkule i brystet og blir i siste liten reddet fra å blir hakket opp av de allierte. Såret han fikk var ikke dødelig.
This Is Football
This Is Football, ofte forkortet bare TIF, er en serie fotballspill til PlayStation, PlayStation 2 og PlayStation Portable. Det første spillet i serien ble utgitt i 1999 og det siste i 2006.
Slaget ved Stresow
Tapene
Slaget som varte i minst en time var blodig. Det svenske infanteriet var ødelagt, med stor tap og hele artilleriet på 12 kanoner var tatt av de allierte. De allierte som hadde mistet 178 soldater hvorav 93 dansker og nordmenn i hver bataljon fra Jyske regimentet, Prins Carls regimentet og Norske Geworbne regimentet som hadde utkjempet de hardeste delene av kampene med stor heder. Svenskene hadde mistet 600 soldater under blodbadet, en del var tatt til fange av de seierrike allierte som kunne fortsetter å landsatte sine styrker og forsyninger.
Sandvedparken
Sandvedparken ligger på gårdsnummer 42 Sandved. Sandved hagebruksskole anla parken på sin eiendom tidlig på 1900-tallet. Kommunen har leid parken fra 1932, men er nå eier.
Slaget ved Stresow
Etterspillet
Nederlaget var et hardt slag mot den svenske garnisonen på Rügen og Karl XII så seg nødt til å evakuere alle gjenværende styrker tilbake til forsvarsverket Altefahr. Men moralen sank med nyheten om krigerkongens nederlag, så 1 200 soldater desertere og overga seg til de allierte som i løpet av få dager sikret seg hele øya. Karl XII måtte til slutt forlate Rügen over til Stralsund. Dette resulterte i at 642 flere overgir seg. De allierte hadde dermed tatt nær 2 000 til fange og drept minst 500 av de 4 500 som var på Rügen.
Sandvedparken
Elven Storåna som tidligere het Gandeelven renner gjennom parken. Gandeelven ble beskrevet allerede i 1745 da amtmann Bendix Christian de Fine sendte rapporten om Stavanger Amptes udførlige Beskrivelse til kongen i København.
Slaget ved Stresow
Etterspillet
Beleiringen av Stralsund kunne nå skyte fart da de allierte hærer nærmet seg den sterkt befestede byen og begynner å rettet sine kanoner på den. Flere utfall fra Stralsund under den aggressive Karl XII ble slått tilbake mens de allierte systematisk tok ut det ene forsvarsverket etter den andre. Den 22. desember 1715 rodde en robåt ut til en lastegaliot som så navigere seg gjennom sundet ut til det vestre innløpet mellom isflak der briggen Snappup ventet på den viktige lasten. Så satte briggen seil og seilte ut på Østersjøen. Da hadde kommandanten i Stralsund tatt kontakt med de allierte om kapitulasjonsforhandlinger.
Sandvedparken
I 1996 ble parken kåret til Årets grønne park av Norske Anleggsgartnere.
Slaget ved Stresow
Etterspillet
Den 24. desember 1715 overgir Stralsund seg til de allierte som fire dager senere toget inn i triumf. Men deres viktigste bytte, Karl XII, var unnsluppet.
Margareta Eriksdatter (Eriksætten)
Margareta Eriksdatter (født ca. 1155, død 1209) var en norsk dronning, datter av kong Erik den hellige av Sverige og Kristina Bjørnsdatter av Danmark. Hun ble i 1185 gift med kong Sverre Sigurdsson av Norge.
Kong Sverre dør den 9. mars 1202 og Margareta trekker seg tilbake til sine eiendommer i Vestergøtland og Värmland. Hun hadde kun en datter, Kristin Sverresdatter, fra sitt ekteskap med kong Sverre som må bli i Norge mot hennes vilje.
Den 1. januar 1204, to dager etter at hun har kommet tilbake til Norge døde hennes stesønn kong Håkon Sverresson med klare symptomer av forgiftning. Margareta blir mistenkt for forbrytelsen. For å bevise hennes uskyld lar hun en av sine tjenere bære jernbyrd, det vil si gå med glødende jern. Det slår særdeles uheldig ut. Mannen blir sterkt forbrent og kongens menn drukner den uheldige mannen mens Margareta selv flykter i all hast til Sverige.
Margareta er likevel tilbake i Norge i 1209 når hennes datter Kristin blir gift med Filip Simonsson, sønn av en biskop, som ble et kongsemne i 1207 når Erling Magnusson Steinvegg dør. I striden som fulgte ble riket delt i tre, og som del av et forlik skulle Filip få Opplandene og en del av Viken, men ikke kongsnavn. Derimot ble han tilbudt Kristin som ektefelle. Kristin dør i barsel etter å ha født deres første barn som også dør. Filip dør i 1217. Selv døde Margareta kort tid etter at datteren var blitt giftet bort.
Notar
En notar (av latin notarius) er person som i visse land (særlig i Mellom-Europa) har fått offentlig godkjenning til å utføre visse tjenester der store verdier er involvert, og som krever juridisk kompetanse innen sivilrett, og stor grad av upartiskhet.
Notarinstitusjonen kan spores tilbake til Romerriket, der den bredte seg fra Italia til Frankrike, Tyskland og Be-Ne-Lux-landene.
I hvert av landene som har en slik institusjon er det opprettet et visst antall notarstillinger som kan søkes, og besettes ved et statlig vedtak. I Nederland tildeles stillingene ved kongelig resolusjon.
Notarens oppgave er gjerne knyttet til fire ulike juridiske fagfelt, hvor han/ hun i mange tilfeller har enerett til å utføre tjenestene:
For å bli utnevnt til notar kreves juridisk embedseksamen fra de aktuelle fagfeltene, eller egen notar-utdannelse av master-grad, samt minst 3 års praksis fra notarvirksomhet. Notaren driver virksomheten på egen regning og risiko, og står økonomisk ansvarlig for de feil og forglemmelser han/ hun måtte begå i tjenesten.
I Nederland er det for tiden utnevnt ca. 1 200 notarer, og i Tyskland ca. 9 000.
I Norge ivaretar advokater – og når det gjelder omsetning av fast eiendom også eiendomsmeglere – mange av de funksjoner en notar har.
Lohamei ha-Getta’ot
Lohamei ha-Getta'ot er en kibbutz nord i Israel. Den ligger i vestlige Galilea og i 2006 bodde 467 på kibbutzen.
Historie
Kibbutzen ble grunnlagt i 1949 på kystveien mellom Acre og Nahariya. Blant grunnleggerne var det flere som hadde kjempet i opprøret i Warszawagettoen, jødiske partisaner og andre som hadde overlevd holocaust. Blant de mest berømte finner en ekteparet Yitzhak Zuckerman og Zivia Lubetkin. Hovedinntektene til kibbutzen kommer fra landbruk, fabrikkarbeid og turisme.
Eksterne lenker
https://web.archive.org/web/20060527085003/http://gfh.org.il/eng/
Hurtigløp på skøyter under Vinter-OL 1994 – 3000 meter damer
3 000 meter damer var en øvelse i hurtigløp på skøyter under Vinter-OL 1994 og ble avholdt i Vikingskipet på Hamar den 17. februar 1994.
27 utøvere fra 14 nasjoner deltok på distansen.
Rekorder
Dette var gjeldende verdensrekord og olympisk rekord før Vinter-OL i 1994:
Det ble ikke satt noen ny olympisk rekord under øvelsen.
Prikkrutevinge
Prikkrutevinge (Melitaea cinxia) er en sommerfugl som tilhører den artsrike familien flikvinger (Nymphalidae). Denne sjeldne og truede arten har blitt inngående studert i Finland, noe som har ledet til ny kunnskap om såkalte metapopulasjoner.
Utseende
En middelsstor sommerfugl (vingespenn 38 – 46 mm), oversiden med brungul grunnfarge og et brunt nettmønster. Forvingene er forholdsvis smale og tilspissede. Vingenes ytterkant er nesten helt jevn. Bakvingenes underside er hvit med at brunt nettmønster og to brede, brungule tverrstriper. Et godt kjennetegn er at fem av "rutene" på bakvingens overside har en mørk prikk i midten. Larven er svart med korte, svarte hår og troner. Den har to tverrbånd av hvite pigger på hvert kroppsledd, og hodekapselen er rødbrun.
Wallia
Wallia (død 419 i Tolosa) var vestgoternes konge fra 415 til 419 og fikk et rykte som stor kriger og forsiktig hersker. Han ble valgt til tronen etter Ataulf og Sigerik ble drept i 415.
Dali
Dali (kinesisk: 大理; pinyin: Dàlǐ) er et kinesisk autonomt prefektur i provinsen Yunnan i det sørlige Kina. Befolkningen innen bygrensene anslås (2004) til 530 000, men hele prefekturet har 3,19 millioner innbyggere.
Wallia
Wallia inngikk tidlig fred med keiser Honorius og aksepterte en traktat med Romerriket. Han returnerte også Honorius' søster Galla Placidia til ham. For dette fikk Wallia Aquitania i 417 som en region hvor vestgoterne kunne ha sin base som allierte eller foederati. Han etablerte sitt hoff i Toulouse som ble vestgoternes hovedstad i resten av det 5. århundre.
Dali
Byen ligger ved bredden av Erhaisjøen. Den er kjent for en egen type marmor, Dali-marmor, som fremdeles produseres.
Wallia
I 418 æret han alliansen ved å invadere Hispania, hvor hans armé knuste vandalene og reduserte alanerne som bodde der så mye at de overlevende la seg under Gunderiks styre, kongen over vandalene.
Dali
Historie
Dali er den urgamle hovedstad i både bai-kongeriket Nanzhao som hadde sin storhetstid i området omkring 700- og 800-tallene, og kongeriket Dali, som eksisterte fra 937 til 1253. Pathayopprørerne hadde Dali som sitt sentrum mellom 1856 og 1863.
Wallia
Noen historiske kilder sier at han var i slekt med Alarik kun gjennom ekteskap. Han ble etterfulgt av Alariks uekte sønn Teoderik. Wallias datter ble mor til Ricimer.
Dali
Administrative enheter
Det autonome prefekturet Dali har jurisdiksjon over ett byfylke (市 shì), åtte fylker (县 xiàn) og tre autonome fylker (自治县 zìzhìxiàn).
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Adam Krieger
Adam Krieger (1634–1666) var en tysk komponist og kirkemusiker.
Liv og virke
Krieger fikk utdanning hos Samuel Scheidt i Halle og fra 1650 i Leipzig.
I 1655 etterfulgte Krieger Johann Rosenmüller som organist ved Leipzigs Nikolaikirche. Krieger grunnla det som senere ble det kjente Collegium musicum i Leipzig.
Kurfyrst Johan Georg II av Sachsen hentet i 1657 Krieger til sitt hoff i Dresden der han underviste kurfyrstens datter i klavikordspill. Han ble hofforganist i 1658.
Krieger ble i Dresden resten av sin karriere.
Eric Rogers
Eric Rogers (født i California, USA) er en amerikansk hundekjører fra Eagle River, Alaska, USA.
Rogers flyttet til Alaska i 1991 og startet med hundekjøring i 1994. Siden 2001 har han deltatt i flere hundesledeløp, blant annet Denali 300, Tustumena 200 og Knik 200. I 2006 debuterte han i Iditarod der han ble nummer 68.
Kongeriket Ungarn (1526–1867)
Kongeriket Ungarn var en del av krongodset til Huset Habsburg mellom 1526 og 1867. Riket lå utenfor Det tysk-romerske riket, og var formelt en del av keiserriket Østerrike. Etter slaget ved Mohács ble landet delt mellom Østerrike og Det osmanske riket, og de osmansk-habsburgske krigene ble innledet. Etter freden i Karlowitz avsto osmanene resten av Ungarn til Østerrike.
To store ungarske opprør (Rákóczis uavhengighetskrig og den ungarske revolusjonen) endret keiserrikets politikk, og i 1867 ble ungarerne endelig representert gjennom Ausgleich, og landet ble til Østerrike-Ungarn.
Brevet om det grunnleggende
Brevet om det grunnleggende (latin Epistola Fundamenti) er en hellig tekst innen manikeismen, skrevet av religionsstifteren Mani (216-276) etter år 240.
Det er i alt ni skrifter som tilskrives Mani; ingen av dem er kjent for ettertiden i sin helhet, og det er usikkert om Epistola Fundamenti inngikk i den kanoniske samlingen av Brev, eller om det var et frittstående brev. Det er også mulig at Brevet... er et annet navn på teksten som også er kjent ved navnet Fortellingen (Pragmateia). Teksten er formet som et brev og stilet til en mann ved navn Pattik, trolig en av Manis disipler. Utgangspunktet for brevet er «at Pattik har bedt Mani forklare hvordan Adam og Evas fødsel gikk til, og svaret gir Mani anledning til å komme inn på sentrale deler av sin lære».
Budskapet i dette brevet et best kjent gjennom at kirkefaderen Augustin viet et helt motskrift til å besvare Manis lære: Contra Epistulam Fundamenti, og teksten er best bevart gjennom de sitatene som finnes i Augustins motskrift, i tillegg til noen andre utdrag til Augustins Om det godes natur og i Evodius' Om troen. Augustin var selv en tilhenger av manikeismen i unge år.
Utdrag fra teksten er oversatt til norsk i antologien Manikeiske skrifter, 2011.
Harry Kewell
Harold «Harry» Kewell (født 22. september 1978) er en australsk fotballtrener og tidligere fotballspiller.
Han spilte sist for den australske klubben Melbourne Heart FC, etter at kontrakten hans med tyrkiske Galatasaray utløp i 2011. Etter en god sesong for Melbourne Heart FC la han opp som 35-åring.
Leeds
Han begynte karrieren i engelske Leeds United som 17-åring i 1996. På slutten av 1990-tallet og frem til han ble solgt til Liverpool i 2003 var Kewell en viktig brikke på midtbanen og angrep for Leeds. Men Leeds opplevde finansielle problemer og var nødt til å selge unna større deler av spillerstallen, blant annet Kewell.
Liverpool
I sin tid i Liverpool har han vært veldig mye plaget av skader. Han har dog tidligere bevist at han er blant Premier Leauges beste vinger når han er skadefri og i form, samt at folkehelten har bevist dette også meget snarlig etter comebak fra alvorlige skader. Kewell har sine styrker i teknikk og å passere motspillere. Han har også et utrolig bra venstreben og er en mester til å score på volley-skudd. Overblikket rangeres også svært høyt, da han nærmest har en telepatisk evne til å finne medspillere Han kan spille på høyrekant og kan benyttes som spiss i tillegg til å være venstreving, selv om han trives aller best på sistnevnte plass.
Kewell er den aller første australieren som har vært med på å vinne Mesterligaen i 2005. En annen fra "Down Under" har også vunnet det som tidligere ble ansett som Mesterligaen, men det var før dagens utgave av Champions League ble innført i 1993/94-sesongen. Han spilte også i finalen i Mesterligaen 2006/2007 som endte med et knepent Liverpool-tap, der han kom inn som innbytter for Bolo Zenden.
Galatasaray
Etter at hans kontrakt gikk ut hos Liverpool FC, og ikke ble forlenget, ble Kewell koblet med flere internasjonale storklubber, inklusive Roma. Men 5. juli 2008 ble det så klart at australieren hadde signert en toårskontrakt. Etter at overgangen ble kjent, reagerte Leeds-supportere med sinne over at Kewell hadde gått til klubben. Årsaken til raseriet var at to Leeds-supportere ble drept i Istanbul ved en Uefa-cupkamp mellom Leeds og Galatasaray 5. april 2000. Supporterne uttalte at de mente det var respektløst av Kewell å gå til klubben, noe som fikk Kewell selv til å gå ut og forsvare seg selv og sin nye klubb.
Landslagsspill
I november 1997, ble Kewell valgt til å spille for Australia i landslagets VM-kvalifiseringskamper mot Iran. På Azadi Stadium i Teheran, foran en estimert 120,000 tilskuere, scoret Kewell sitt første mål for landslaget, og ga Australia ledelsen 1-0. Kampen endte 1-1. Returkampen ble minst like nervepirrende, og det endte med 2-2 og Iran gikk til VM.
VM i fotball 2006
I november 2005 kvalifiserte seg til VM i fotball for første gang siden 1974. slo Uruguay i en to-kampers kvalifseringskamp, der Kewell kom inn i den siste kampen. Han scoret også den første straffen i straffespark-konkurransen som endte med australsk 4-2 seier.
Kewell spilte i åpningskampen i gruppe F, som slo  3-1. Den andre kampen gikk dårligere da slo  2-0. Kewell ble innrapportert til FIFA av dommeren Markus Merk for å ha kommet med stygge utsagn til han etter kampen, men Kewell fikk ingen reaksjoner mot seg. I den siste kampen trengte bare uavgjort for å gå videre, noe de klarte med 2-2 mot, der Kewell scoret utligningsmålet i det 79. minutt. En skade satte Kewell utenfor neste kamp mot , der han fra tribunen måtte se laget sitt tape etter flere kontroversielle episoder.
AFC Asian Cup Indonesia, Malaysia, Thailand, Vietnam 2007
Kewell var en nøkkelspiller i laget til denne turneringen. Han skåret sitt 9. mål for i en 4-0 seier over. Etter gruppespillet, i kvartfinalen mot kom Kewell inn som innbytter for Mark Viduka. Etter 1-1 ble Australia slått ut på straffespark-konkurranse.
Meritter
Leeds United Liverpool Personlige utmerkelser
Kotingaer
Kotingaer er ei gruppe spurvefugler og er hjemmehørende i Mellom- og tropisk Sør-Amerika.
De lever i skoger eller ved skogkanter. De flest er fruktetere, men noen er også insektetere og fruktetere.
Arter
En rekke arter har tidligere blitt plassert i denne gruppa, men er plassert i Tityridae (Laniisoma, Lanicera og Iodopleura) eller incertae sedis (Oxyruncus, Phibalura og Calyptura).
Ra Sanglag
Ra Sanglag er et blandakor som holder til ved Åsgårdstrand i Horten kommune. Koret er medlem av Norges Korforbund. Koret startet i 1916. Ra Sanglag eier sitt eget hus.
Theodora Porfyrogenita
Theodora (gresk: Θεοδώρα), født 980, død 31. august 1056, var en bysantinsk keiserinne som tilhørte det makedonske dynasti som hadde hersket i Østromerriket i nærmere to hundre år. Hun var medkeiserinne til sin søster Zoë Porfyrogenita i to måneder i 1042 og enekeiserinne fra 11. januar 1055 til 31. august 1056. Hun var den siste herskende keiser i den makedonske arvelinjen, og ved hennes død gikk imperiet inn i en stagnasjonsperiode som varte til Alexios I Komnenos overtok makten i 1081.
Ra Sanglag
Ra Sanglags ble stiftet 26. januar 1916 med 26 medlemmer, de fleste bønder fra Ra. I 1925 ble Furuhaug, korets sanglokale, reist på dugnad. Et av medlemmene gav gratis tomt, andre gav tømmer til kledning, mens alle bidro til byggingen. Sand til murene ble hentet med hest og kjerre fra strandområdet Fuglesangen nord for Åsgårdstrand. Navnet Furuhaug gav seg selv etter ei 250 år gammel furu på tomten, som Veivesenet skar ned uten tillatelse og forvarsel omkring 1980. Bygningen har vært renovert flere ganger, bygd på, og mesteparten blir gjort på dugnad. Hver høst arrangeres det loppemarked. Idag er Ra Sanglag et av Vestfolds største blanda kor med om lag 60 medlemmer.
Theodora Porfyrogenita
Hennes tidlige liv
Theodora var yngste datter til den bysantinske keiser Konstantin VIII og Helena. Som ektefødt keiserlig prinsesse ble hun regnet som en mulig brud for Otto III, keiser i Det tysk-romerske rike. Theodora ble imidlertid forbigått av den noe vakrere søsteren Zoë. Dessverre døde Otto III før bryllupet kom i stand, og etter det tidspunkt levde Theodora et liv skjult i kvinneavdelingen i det keiserlige palasset. Etter at hennes onkel Basileios II døde barnløs og hennes far døde uten å etterlate seg noen sønner ble hun tvunget inn i det politiske sentrum, og hun viste seg som intelligent og med en sterk personlighet. Theodora trosset faren ved å nekte å gifte seg med den mannen han hadde valgt ut som sin etterfølger, Romanos Argyros, med henvisning til at han allerede var gift og hans kone var blitt sendt i kloster slik at han skulle kunne gifte seg inn i den keiserlige familie. Theodora hevdet dessuten at Romanos var hennes tremenning og for nær i slekt til at ekteskap kunne skje. Konstantin VIII bestemte da at Romanos skulle gifte seg med søsteren Zoë i stedet, og dette ekteskapet ble inngått i 1028. Da Romanos tiltrådte trakk Theodora seg tilbake til kvinneavdelingen i palasset og skjøttet sine daglige religiøse rutiner, men hun var stadig under oppsikt fra den mistenksomme Zoë. Zoë overtalte keiseren til å få en spion ansatt hos Theodora, og hun ble etter kort tid anklaget for å ha planlagt et kupp i ledtog med tsar Presian II av Bulgaria. Presian ble tatt til fange, blindet og sendt i kloster, men Theodora ble ikke dømt for sammensvergelsen. I 1031 ble hun innblandet i en annen konspirasjon, denne gang sammen Konstantin Diogenes, en av lederne i provinsen Sirmium. Som delaktig i konspirasjonen ble Theodora tvangssendt i klosteret Petrion. Zoë tvang henne der til å avlegge nonneløftet, og hun ble værende i klosteret i tretten år mens Zoë styrte imperiet sammen sine ektemenn, først Romanos III og etter hans død, Mikael IV.
Ra Sanglag
Koret reiser ofte på utenlandsturer, sist i 2010 gikk til Irland. Koret har et vennskapskor i Danmark, Hals Sangkor. Nåværende dirigent er Inga Kjæraas.
Theodora Porfyrogenita
Medkeiser med Zoë Porfyrogenita
Da Mikael IV døde i desember 1041 adopterte Zoë Mikaels nevø Mikael Kalafates som ble kronet til keiser Mikael V 10. desember 1041. Han hadde lovet å respektere Zoë, men kort tid etter kroningen forviste han henne til et kloster på Prinseøyene i Marmarahavet etter at hun var beskyldt for forsøk på å drepe keiseren. Denne behandlingen av den legitime arvingen til det makedonske dynastiet opprørte folket og de krevde Mikael V avsatt og søstrene Zoë og Theodora gjeninnsatt. Mikael satte Zoë fri og hentet henne tilbake til Konstantinopel, uten at det hjalp. Sentrale medlemmer av hoffet mente at Zoë skulle gjeninnsettes, men med Theodora som medkeiserinne. De sendte en delegasjon ledet av Konstantin Kabasilas til klosteret på Petrion for å overtale Theodora til å komme tilbake, men hun nektet. Hun flyktet inn i klosterets kapell, men Konstantins menn forfulgte henne og hentet henne med tvang. En rasende Theodora måtte mot sin vilje la seg krone til medkeiserinne i Sofia Hagia. Etter kroningen stormet mobben keiserpalasset og tvang Mikael V til å gå i kloster.
Selv om Theodora og Zoë møtte sammen på møter i Senatet eller i offentlig sammenheng var det klart at de hadde et anstrengt forhold. Zoë var fortsatt sjalu på Theodora og hun hadde ikke noe ønske om å lede imperiet, men hun ville heller ikke tillate Theodora å utøve ledelsen alene. Hoffet delte seg snart i to fraksjoner. Etter to måneder med økt splittelse endret Zoë sin taktikk og giftet seg på nytt, denne gang med Konstantin Monomakos som tok navnet Konstantin IX. Giftermålet skjedde 11. juni 1042 og Konstantin overtok keisermakten. Selv om Theodora og Zoë fortsatt offisielt hadde de samme posisjoner og Theodora fortsatt deltok i formelle sammenhenger, så var i praksis all makt delegert til den nye keiseren. Hun var fortsatt i stand til å utøve en viss innflytelse, som da Johannes evnukken, den tidligere svært innflytelsesrike ministeren og kammerherren under Romanos III, Mikael IV og Mikael V, og som nå levde i eksil, ble pågrepet og blindet.
Da Konstantin IX giftet seg med Zoë og flyttet inn i keiserpalasset tok han åpenlyst med seg sin elskerinne Maria Skleraina. Dette førte til rykter om at han planla å ta livet av Zoë og Theodora, og i 1044 samlet folk seg i Konstantinopel for å fjerne Konstantin. Zoë og Theodora beroliget mobben fra en balkong i palasset og forsikret at de ikke var i fare.
Tilbake til makten
Zoë døde i 1050 og Konstantin IX døde 11. januar 1055. Da Konstantin lå for døden, ble han overtalt av sine rådgivere til å ignorere rettighetene til Theodora og å overlate tronen til den bulgarske dux Nikephoros Proteuon. Men planene ble forpurret av Theodora, som til tross for sine sytti år, selv tok over sine sovende rettigheter som hersker i imperiet. Hun forlot sin tilbaketrukne tilværelse i et kloster og innkalte senatet. Livgarden proklamerte henne som keiserinne kort tid før Konstantin døde.
Hennes andre regjeringsperiode fortsatte der den første sluttet. Hun styrket administrasjonen og holdt den noe uregjerlige adelen i sjakk. Hun fikk rykte som hard mot sine fiender og hun innsatte venner som rådgivere, slik som den innflytelsesrike ministeren Leo Paraspondylos. Hun avsatte den militære kommandøren (og etterfølgende keiseren) Isak Komnenos og erstattet ham med lavere funksjonærer. Hun var fast bestemt på å beholde en personlig makt, og hun ledet personlig Senatet og fungerte som øverste dommer i sivile saker. Hennes utnevnelser av geistlige ledere fornærmet den mektige patriark Mikael Kerularius som mente at bare menn kunne utnevne kirkens ledere, ikke kvinner
Leo Paraspondylos og hans fraksjon hadde naturlig nok interesse av å opprettholde sin kontroll i regjeringen, mens patriark Kerularius mente at keiserinnen burde gifte seg og sikre en fortsettelse av keiserdynastiet. Dette skjedde imidlertid ikke.
Theodora ble alvorlig syk med en tarmlidelse i slutten av august 1056 og døde noen dager senere, den 31. august i en alder av 76 år. Hun døde barnløs og var den siste av det mektige makedonske dynasti som hadde regjert Østromerriket i 189 år. Til sin etterfølger hadde hun valgt den tidligere militære finansminister («logothetes tou stratiotikou») Mikael Bringas etter anbefaling fra ministeren Leo Paraspondylos. Theodora håpet å kunne gjenvinne sin helse og fikk etterfølgeren til å sverge på at han alltid ville adlyde hennes ordrer, men Theodora døde bare noen timer etter Mikaels nominasjon
Barry Levinson
Barry Levinson (født 6. april 1942 i Baltimore i Maryland) er en amerikansk regissør.
Han vant Oscar for beste regi med filmen Rain Man (1988).
Gilmer County
Gilmer County er navnet på to fylker i USA:
Stillehavsflåten
Stillehavsflåten kan vise til:
Kruslav
Kruslav (Cetraria) er en slekt av busklaver i familien Parmeliaceae.
Egilsstaðir
Egilsstaðir er en by på det østlige Island med 2100 innbyggere (2004), som ligger ved innsjøen Lögurinn.
Egilsstaðir er oppkalt etter gården Egilsstaðir og ble grunnlagt 1947 på grunn av et behov for et servicesenter og byfasiliteter på det østlige Island. Byen er preget av å være et utdannelsessentrum og har et livlig kulturliv med mange festivaler.
Den har skole, museum, sykehus, administrasjon, hoteller og restauranter, campingplass, og bensinstasjoner.
Samferdsel
Egilsstaðir betjenes av Egilsstaðir lufthavn, som er reserveflyplass for Keflavík internasjonale lufthavn og har ruter til København og Akureyri, i tillegg til hovedstadflyplassen. Hovedveien Hringvegur går over elva Lagarfljót i nærheten av gården Egilsstaðir.
Omgivelseskontroll
Omgivelseskontroll (engelsk: environmental control) er et ergonomisk tilrettelagt hjelpemiddel for å tilpasse tekniske innredninger i våre omgivelser.
Betjening av innredninger i våre omgivelser byr ofte på store utfordringer for mennesker med funksjonsnedsettelser. Dette gjelder alt fra å åpne dører, vinduer, betjening av lysbrytere, dørklokker, telefoner, TV-er, vannkraner; bare for å gi noen eksempler. De fleste tekniske innredningene krever betjening med to fungerende armer samt hender med finmotoriske fingerfunksjoner. Ved å tilpasse den ergonomiske utformingen er det mulig å bryte ned disse barrierene for bevegelseshemmede. En trådløs fjernkontroll montert på en rullestol kan for eksempel styre en døråpner, lyset i rommet, hente heisen og styre TV-en. Den typen hjelpemidler kan dekkes i Norge gjennom folketrygden. I det offentlige rommet ville det vært hensiktsmessig på sikt å standardisere fjernstyringssignaler til for eksempel dører, heiser, og selvbetjeningsautomater som billettautomater, minibanker med mer. Dette ville bidra til en bedre universell utforming for alle.
I et rundskriv fra Sosial- og helsedepartementet nevnes omgivelseskontroll:
Liège–Bastogne–Liège
Liège–Bastogne–Liège er ett av de fem «Monumentene» innenfor profesjonell landeveissykling. Den første utgaven ble arrangert i 1892, men da var rittet kun for amatører. Det første profesjonell rittet ble vunnet av Leon Housa i 1894, den samme mannen som vant det første rittet i 1892 som amatør. Rittet går igjennom Ardennene i Belgia, fra byen Liège til Bastogne og tilbake igjen til Liège. Sammen med La Flèche Wallonne utgjør det de to belgiske Ardenne-klassikerne.
Jeff Davis County
Jeff Davis County er navnet på to fylker i USA:
Høystakkveien (Oslo)
Høystakkveien er en vei på Høybråten i bydel Stovner i Oslo. Den går fra snuplassen i begynnelsen av Høybråtenveien og inn mot Haugen skole. Det opprinnelige veiløpet mot Slåtteveien er stengt.
Navnet ble vedtatt i 1951, og dette er ikke den eneste veien i området som har navn fra landbruket.
Ingen hus har adresse til veien.
Bardehvaler
Bardehvaler (Mysticeti) er en av to hovedgrupper med hvaler (Cetacea). Den andre gruppen er tannhvalene (Odontoceti). Bardehvalene kjennetegnes ved at de har mistet alle tennene, til fordel for et filtreringssystem i overkjeven som består av hvalbarder. Bardehvalene, som altså er filteretere, utgjør gruppen med klodens aller største dyr, inkludert det største dyret som noen gang har eksistert på kloden vår - blåhvalen (Balaenoptera musculus).
Bardehvalene har blitt jaktet på opp gjennom århundrene, både på grunn av hvalspekket, som det tradisjonelt ble gjort hvalolje av, og kjøttet, som av mange regnes som en delikatesse. Moderne jaktmetoder og større og hurtigere fartøy mot slutten av 1800-tallet og framover på 1900-tallet førte imidlertid til at hvalfangsten ikke lenger ble bærekraftig, og mange arter sto plutselig i fare for å bli utryddet. Det førte til begrensninger og fangstforbud i mange land, og i dag er hvalfangst svært kontroversielt i internasjonal sammenheng.
Beskrivelse
Bardehvalene er klodens største pattedyr. Hunnen (kua) blir større enn hannen (oksen). Til tross for den enorme kroppsstørrelsen er dyra strømlinjeformet og godt tilpasset livet i havet. Bardehvalene har blåsehull med doble pusteåpninger som sitter på oversiden av hodet, som i seg selv er enormt i størrelse (også i forhold til kroppen for noen av artene). Kjeften er enorm og består av to enorme kjever uten normale tenner. I stedet har bardehvalene utviklet såkalte barder som henger ned fra to rader i overkjeven.
Hvalbarder
Barder består av en benlignende substans, som av utseende kan minne om en hårkam, og består av proteinet keratin og mineralet hydroksylapatitt (Ca(OH2–3Ca3(PO4)2)), en form for apatitt som blant annet også utgjør en hovedkomponent i tannemalje. Bardene er fleksible og fungerer som spiseorgan hos bardehvalene, som ved hjelp av disse filtrerer mat fra vannet. Bardene, som gerne er litt buede, henger ned fra overkjeven og skrår noe bakover i munnen. Bardehvaler er de eneste dyrene på kloden som har utviklet barder.
Matvaner
Bardehvalene fanger mat hovedsakelig på to måter. Retthvalene, som har mange lange og fine barder, svømmer sakte (typisk 2-8 km/t) gjennom vannet og filtrerer ut de minste organismene som hoppekreps, krill og andre zooplankton. Finnhvalene svømmer fortere, opp mot 40-50 km/t (Virginie Bouetel, 2005), mot byttet med åpen kjeft, der underkjeven kan stå i 90° vinkel, samtidig som hvalen sluker opp mot 60 m³ vann, slik at strupeposen kan bli nærmere tre ganger så stor. Deretter siles vannet vekk gjennom bardene, ved at tungen pressen mot de, og plankton, krill, virvelløse dyr og småfisk som måtte bli tilbake svelges ved at tungen børster de vekk fra bardene. Gråhvalen derimot bruker en egen teknikk, siden den i hovedsak finner føden på havbunnen. Den virvler opp bunnslammet og filtrerer ut det som kan spises.
Johann Philipp Krieger
Johann Philipp Krieger (1649–1725) var en tysk komponist, organist og kapellmester.
Biografi
Som ung studerte Krieger med Johann Drechsel og Gabriel Schütz i Nürnberg. I tenårene var han i nesten fem år elev hos den danske organisten Johann Schröder i København. Mot 1667 fikk han tilbud om stilling som organist i Christiania, men etter ønske fra foreldre tok han ikke jobben.
Bardehvaler
Evolusjonsteorien
En teori for hvalenes utvikling av barder er at, når iskappen som nå dekker Antarktis frøs til for omkring 34 millioner år siden, så startet den en prosess som dramatisk påvirket og endret økosystemet i dette området. Temperaturen sank dramatisk og påvirket livet i havet utenfor. Endringen tok omkring 200 000 år og kan ha gjort det nødvendig for hvalen å utvikle barder for å kunne overleve i et miljø, som i all vesentlighet, etter transformasjonen, besto av enten havlevende smådyr som krill og plankton eller andre predatorlignende sjødyr.
Taksonomi
Til nå har man regnet fjorten arter med til gruppen av bardehvaler, men i 2003 dukket det opp en ny art som ennå ikke er blitt skikkelig klassifisert. Den har så langt fått det vitenskapelige navnet Balaenoptera omurai, men det er fortsatt uklart om den vil bli allment akseptert som en egen art. Hvalen er et åpenbart en finnhval og er svært like dvergbrydehval, men skiller seg fra denne på flere områder. Blant annet er den fysisk mindre og har klare forskjeller i DNA-profilen.
Johann Philipp Krieger
Biografi
Etter et opphold i Bayreuth som organist, reiste han i 1673 til Italia der han blant annet studerte med Johann Rosenmüller i Venezia og Bernardo Pasquini i Roma. I 1675 spilte han for keiser Leopold I i Wien og ble adlet av ham. Han ble utnevnt til kammermusiker og organist i Halle i 1677, ble visekapellmester i 1678 og kapellmester da hoffet flyttet til Weissenfels i 1680. Hoffets musikkmiljø ble snart et av Tysklands største.
Krieger førte en nøyaktig loggbok over alt som ble oppført under hans ledelse. Innført i loggen finnes over 2,000 av Kriegers egne kantater, sammen med hundrevis av verker av broren Johann og andre tyske og italienske komponister.
Johann Philipp Krieger var ingen framstående komponist, men bidro med kvalitetsmusikk for sin samtid. Det meste av det han skrev er tapt og i dag er hans musikk stort sett glemt.
Mørk rutevinge
Mørk rutevinge (Melitaea diamina) er en sommerfugl som tilhører den artsrike familien flikvinger (Nymphalidae). Den er den mørkeste nordiske rutevingen, sjokoladebrun med små, gule flekker.
Utseende
En liten til middelsstor (vingespenn 32 – 38 mm) sommerfugl, sjokoladebrun med små, lyse flekker, som varierer i farge fra kremhvite til okergule.
Levevis
Larvene lever selskapelig på vendelrot (Valeriana). Arten forekommer nord til Valldal i Møre og Romsdal i Norge, men er lokal og sjelden og mangler trolig helt i store områder.
Aljaksandr Usaw
Aljaksandr Usaw (Аляксандр Усаў) (født 27. august 1977 i Minsk) er en profesjonell belarusisk landeveissyklist.
Vilnius internasjonale lufthavn
Vilnius International Airport er et statlig selskap, etablert av transportdepartementet i Litauen i 1991. airBaltic var det største selskapet på flyplassen i 2006, tett fulgt av flyLal, nasjonalselskapet Litauen.
Freddy Koch
Freddy Koch (født 21. mars 1916 i København, død 10. august 1980) var en dansk skuespiller.
Biografi
Han var utdannet ved Det Kongelige Teaters elevskole og seinere engasjert ved diverse privatteatre.
Koch var i mange år tilknyttet Folketeatret, hvor han også arbeidet som sceneinstruktør.
Fra 1971 var han rektor ved Aarhus Teaterskole og siden på Aalborg Teater.
Polygrapha
Polygrapha er en slekt av sommerfugler som tilhører gruppen Charaxinae i den store familien flikvinger (Nymphalidae). De er store, kraftige og fargerike sommerfugler med rask flukt som ofte holder seg oppe i trekronene.